Α.Π.Ο. Ορφέας Αιγάλεω

Ο Αθλητικός Ποδοσφαιρικός Όμιλος Ορφέας ΑιγάλεωΚαταγραφή αθλητικών σωματείων, ιστότοπος ΓΓΑ είναι ποδοσφαιρικός σύλλογος με έδρα το Αιγάλεω και επίσημο έτος ίδρυσης το 1928. Ανήκει στη δύναμη της Ε.Π.Σ. Αθηνών και λαμβάνει μέρος στις διοργανώσεις της. Οι εντός έδρας αγώνες του διεξάγονται στο Δημοτικό Αθλητικό Κέντρο Αιγάλεω «Εύα Χριστοδούλου»,ΟΡΦΕΑΣ ΑΙΓΑΛΕΩ epsath.gr ενώ παλαιότερα έδρευε στο Δημοτικό Γήπεδο Αιγάλεω «Σταύρος Μαυροθαλασσίτης». 

Αγωνίζεται στο πρωτάθλημα της Β΄ κατηγορίας Ε.Π.Σ. Αθηνών. Υψηλότερη διάκριση του συλλόγου είναι η παρουσία του στο πρωτάθλημα (4 συμμετοχές) της Β΄ Εθνικής κατηγορίας.

 Ιστορία  
 Ολυμπιάδα Αιγάλεω 
200 px|left|thumb|Έντυπο, φέρον το λογότυπο του συλλόγου της Ολυμπιάδας Αιγάλεω

Το 1924 ιδρύθηκε ο Αθλητικός Ποδοσφαιρικός Όμιλος Ολυμπιάδα με έδρα μεταξύ των οικισμών Νέων Κυδωνιών και Πυριτιδοποιείου (Αγ. Σπυρίδωνας) στο Αιγάλεω, το οποίο υπαγόταν στο Δήμο Αθηναίων μέχρι και τη δεκαετία του '40. Το 1928 αναγνωρίσθηκε επίσημα από την Ε.Π.Ο. και έλαβε σαν αριθμό μητρώου το 8, ενώ το 1931 εντάχθηκε στη δύναμη της Ε.Π.Σ. Αθηνών και η ομάδα συμμετείχε για πρώτη φορά στο πρωτάθλημα της Γ΄ κατηγορίας την αγωνιστική περίοδο 1931-32. Το 1936 κέρδισε την άνοδο στη Β' κατηγορία, όπου παρέμεινε έως και τη στιγμή της κήρυξης του ελληνοϊταλικού πολέμου όποτε και ανεστάλησαν τα πρωταθλήματα. 

Μεταπολεμικά, επανεμφανίζεται την αγωνιστική περίοδο 1948-49 στη Γ΄ Αθηνών και την αγωνιστική περίοδο 1951-52 κατέκτησε το πρωτάθλημα και την επιστροφή στη Β΄κατηγορία (εκείνη την εποχή στην προεδρία της ήταν ο μετέπειτα δημοφιλής τηλέ-παρουσιαστής Ίκαρος). Την αγωνιστική περίοδο 1958-59 προβιβάστηκε στην Α2 Αθηνών, όπου αγωνίστηκε μέχρι και την περίοδο 1962-63 που υποβιβάστηκε. Τη σεζόν 1964-65 κέρδισε την επάνοδο στην Α2 και ακολούθως τις σεζόν 1965-66 και 1966-67 κατέκτησε διαδοχικά τα πρωταθλήματα Α2 και Α1 Αθηνών και την άνοδο στην Α΄ Αθηνών, την πρώτη τη τάξει κατηγορία της Ε.Π.Σ. Αθηνών. Τη σεζόν 1967-68 αγωνίστηκε για πρώτη φορά στην Α΄ Αθηνών.

 Ορφέας Αιγάλεω 
Το καλοκαίρι του 1968 έπειτα από την αναγκαστική συγχώνευση (που επέβαλε το καθεστώς μετά από σχετική πρωτοβουλία του τότε δημάρχου της πόλης -διορισμένου από τη δικτατορία των συνταγματαρχών- Ορφέα Τζανετόπουλου) με την Ιεράπολη και την απορρόφηση της Άμυνας Αιγάλεω (από το 1967), δημιουργήθηκε ο Αθλητικός Ποδοσφαιρικός Όμιλος Ορφέας Αιγάλεω.εφ. Αθλητική Ηχώ, 26/06/1968, σελ.4εφ. Αθλητική Ηχώ, 28/06/1968, σελ. 4 Ο Ορφέας ξεκίνησε την αγωνιστική του πορεία στο πρωτάθλημα της Α΄ Αθηνών και πρώτος προπονητής ανέλαβε ο Μίμης Μπενάρδος. Μ. Χαρατσάρης στο φύλλο της αθλητικής εφημερίδας "Αθλητική Ηχώ" της 18 Οκτωβρίου του 1968, σελ. 2: "Ο Ορφεύς δεν πτοείται από τις πρώτες ατυχίες"

 Ο Ορφέας στη Β΄ Εθνική 

Την περίοδο 1970-71 αναδείχθηκε τριταθλητής της Α΄ Αθηνών και προκρίθηκε στο ειδικό πρωτάθλημα ανόδου, μέσω του οποίου και με προπονητή τον πρώην διεθνή Χαράλαμπο ΚοτρίδηΦύλλο εφημερίδας "Αθλητική Ηχώ" της 17 Ιουνίου 1971: "Παλτόγλου-Σβίγγος-Κοτρίδης: Συνετέλεσαν τα μέγιστα δια την άνοδον του Ορφέως στην Β΄ Εθνική" κέρδισε για πρώτη φορά την άνοδό του στο πρωτάθλημα της Β' Εθνικής κατηγορίας. Στην Β΄ Εθνική συμμετείχε τη διετία 1971-73 και αξιοσημείωτα κατά την πρώτη του παρουσία την περίοδο 1971-72 και στον εντός έδρας αγώνα του με την Καλαμάτα (0-0) καταγράφηκε το απόλυτο ρεκόρ εισιτηρίων (18.000 εισιτήρια) για το Δημοτικό Στάδιο Αιγάλεω."Ορφέας Αιγάλεω"

Ο Ορφέας επανέλαβε τη συμμετοχή του δύο χρόνια αργότερα, αφού την περίοδο 1974-75 έχοντας πρόεδρο το Γ. ΚουνελάκηΦύλλο εφημερίδας "Αθλητική Ηχώ" της 29 Ιουνίου 1975, σελ. 6: "Πέθανε χθες ο Στιβακτόπουλος" και με προπονητή τον παλαιό άσσο του Αιγάλεω και της ΑΕΚ Σοφοκλή Κουλίδη, αναδείχθηκε εκ νέου τριταθλητής Α΄ Αθηνών και προκρίθηκε στο ειδικό πρωτάθλημα ανόδου όπου πέτυχε να πρωτεύσει και πάλι σε όμιλο του τουρνουά και να προαχθεί εκ νέου στη Β΄ Εθνική."Ο προπονητής σκότωσε τον έφορο!" Η δεύτερη διετία του στη Β' Εθνική (1975-1977) χαρακτηρίσθηκε από σχετική σταθερότητα, ωστόσο η Αιγαλεώτικη ομάδα δεν κατάφερε να αποφύγει τον υποβιβασμό στο πρωτάθλημα της Εθνικής ερασιτεχνικής κατηγορίας, όπου έλαβε μέρος τη σεζόν 1977-78. Κατ΄ αυτό το διάστημα και πιο συγκεκριμένα τη σεζόν 1976-77, ο Ορφέας σημείωσε την καλύτερη πορεία του στο Κύπελλο Ελλάδος, καθώς απέκλεισε την ΑΕΛ εντός έδρας στην παράταση με 3-2 και προκρίθηκε στο Β΄ γύρο της διοργάνωσης, όπου και αποκλείστηκε με δυσκολία στη διαδικασία των πέναλτι από την Παναχαϊκή (ομάδα Α΄ Εθνικής) στην Πάτρα.

 Πτωτική πορεία του Ορφέα 
Από το 1977 και μετά ξεκίνησε η πτωτική πορεία του σωματείου. Μετά τον υποβιβασμό του απ' τη Β' Εθνική που προήλθε με αμφιλεγόμενο τρόποΦύλλο εφημερίδας "Αθλητική Ηχώ" της 21 Ιουνίου 1977, άρθρο με τίτλο: "Ο Ορφέας καταγγέλει παρέμβασι τρίτων!" κατά την τελευταία αγωνιστική (Κυριακή, 19 Ιουνίου 1977) στο εκτός έδρας παιχνίδι με τον Α.Ο. Κορωπίου (όταν οι γηπεδούχοι, μετά από έντονες παροτρύνσεις των φιλάθλων τουςΒαγγέλης Γκαγκόσης στο φύλλο της εφημερίδας "Αθλητική Φωνή" της 20 Ιουνίου του 1977: "Οι φίλαθλοι υπεχρέωσαν το Κορωπί να αποχωρήσει" δεν κατέβηκαν στο β' ημίχρονο ώστε ο Ορφέας που προηγείτο με 4 - 0 να μη φτάσει στη νίκη που χρειαζόταν με πολλά τέρματα για να διατηρηθεί στην κατηγορία), ακολούθησαν δυο ακόμη απανωτές αποτυχίες. Το 1978 τερμάτισε στην 10η θέση του Εθνικού Ερασιτεχνικού και σύμφωνα με την προκήρυξη του πρωταθλήματος θα παρέμενε στην κατηγορίαΦύλλο εφημερίδας "Αθλητική Φωνή" της 12 Ιουνίου 1978, σελ. 6: "Οι Βαθμολογίες". Ωστόσο, ο Αστέρας Ζωγράφου που αρχικά είχε τιμωρηθεί με αφαίρεση 10 βαθμών για απόπειρα δωροδοκίας και ήταν μεταξύ των υποβιβασθέντων ομάδων στον όμιλο του Ορφέα, δικαιώθηκε ακολούθως από το ΣτΕΦύλλο εφημερίδας "Αθλητική Ηχώ" της 16 Ιουνίου 1978, σελ. 2, στήλη "Αθηναϊκά": "Το άγχος του υποβιβασμού", του επιστράφηκαν οι βαθμοί και ξεπέρασε στη βαθμολογία τον Ορφέα, που έτσι βρέθηκε σε θέση υποβιβασμού (11ος). Παρά τις διαμαρτυρίες της διοίκησής τουΑργύρης Κοκκινάκης στην εφημερίδα "Αθλητική Ηχώ" της 5 Σεπτεμβρίου του 1978, σελ. 6: "Την προσεχή εβδομάδα θα συνεδριάσει η Δ.Α.Ε. για την υπόθεση του Αστέρα Ζωγράφου"Π. Ξανθόπουλος στη στήλη "Αθηναϊκά" στο φύλλο της 6 Οκτωβρίου 1978, σελ. 2 της εφημερίδας "Αθλητική Ηχώ": "Ο Ορφέας Αιγάλεω σκοπεύει διάκριση", η απόφαση δεν άλλαξεΦύλλο της εφημερίδας "Αθλητική Ηχώ" της 26 Οκτωβρίου 1978, σελ. 6: "Στην Α΄ Αθηνών ο Ορφέας" Διονύσης (Σάκης) Τσακασιάνος, στο φύλλο της εφημερίδας "Αθλητική Ηχώ" της 27 Οκτωβρίου του 1978, στήλη "Αθηναϊκά": "Πορεία φιλάθλων του Ορφέα Αιγάλεω".

Το 1979 έπεσε και από την Α' στη Β' ΕΠΣΑ αφού λόγω ποινής ενός μηδενισμού και επιπλέον αφαίρεσης 3 βαθμών (διότι σύμφωνα με όσα έγραψε ο διαιτητής  Αναστασόπουλος στο φύλλο αγώνα Φύλλο εφημερίδας "Αθλητική Ηχώ" της 6 Φεβρουαρίου του 1979, στήλη "Αθηναϊκά": "Ο Ορφέας σκέφτεται να αποχωρήσει από το πρωτάθλημα" οι παίκτες του Ορφέα θεωρήθηκαν υπεύθυνοι για τη διακοπή του εκτός έδρας αγώνα τους στην Αργυρούπολη μόλις οι γηπεδούχοι προηγήθηκαν στο σκορ με 2-1 και που έγινε στις 4 Φεβρουαρίου του 1979, για την 20η αγωνιστική του πρωταθλήματος) βρέθηκε στη 18η θέση της τελικής κατάταξης και υποβιβάστηκε. Έκτοτε, δεν κατόρθωσε να επιστρέψει σε εθνική κατηγορία. Μάλιστα έχει από το 1992 να αγωνιστεί στην Α' κατηγορία Αθήνας, όπου οι δύο τελευταίες παρουσίες του καταγράφηκαν τις αγωνιστικές περιόδους 1990-91 και 1991-92.

 Πρόσφατη πορεία 
Από τη σεζόν 1978-79 αγωνίζεται στα τοπικά πρωταθλήματα Ε.Π.Σ. Αθηνών. Η πρόσφατη αγωνιστική πορεία του Ορφέα είναι η εξής: 
 2007-08 έως και 2009-10: Γ΄ κατηγορία.
 2010-2011 και 2011-2012: Β΄ κατηγορία.
 2012-13 έως και 2018-19: Γ΄ κατηγορία.
 2019-20: Β΄ κατηγορία.

 Παρουσία στα Εθνικά πρωταθλήματα 
 Περίοδος Κατηγορία Θέση Νίκες  Ισοπαλίες Ήττες Γκολ Βαθμοί Ποινή1971-72 Β' Εθνική (1ος Όμιλος)17η 11 13 14 26-41 73 1972-73 Β' Εθνική (2ος Όμιλος)19η 9 10 19 39-54 65 -1 β.1975-76 Β' Εθνική (Νότιος Όμιλος)14η 14 8 16 46-57 36 1976-77 Β' Εθνική (Νότιος Όμιλος) 17η 12 10 16 37-43 341977-78 Εθνική ερασιτεχνική (1ος Όμιλος)11η 16 10 12 54-44 40 -2 β.

 Παραπομπές 

 Δείτε επίσης 
 Κατάλογος ποδοσφαιρικών σωματείων Ε.Π.Σ. Αθηνών

 Δείτε επίσης 
 Ο Α.Π.Ο. Ορφέας Αιγάλεω στην Ε.Π.Σ. Αθηνών

Κατηγορία:Ορφέας Αιγάλεω
Κατηγορία:Αθλητικοί σύλλογοι Αθήνας
Κατηγορία:Ιδρύσεις αθλητικών συλλόγων το 1928
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1928